CELEX: 31982R2037
Language: el
Date: 1982-07-19 00:00:00
Title: Κανονισμός (EOK) αριθ. 2037/82 τού Συμβουλίου τής 19ης Ιουλίου 1982 περί τροποποιήσεως τών κανονισμών (EOK) αριθ. 1038/82 καί (EOK) αριθ. 1040/82 όσον αφορά τούς όρους χρηματοδότησης τών αποστολών αποκορυφωμένου γάλακτος σέ σκόνη καί λιπαρών ουσιών γάλακτος στά πλαίσια τών προγραμμάτων επισιτιστικής βοήθειας σέ ορισμένες αναπτυσσόμενες χώρες καί σέ ορισμένους ειδικευμένους οργανισμούς

Avis juridique important

|

31982R2037

Κανονισμός (EOK) αριθ. 2037/82 τού Συμβουλίου τής 19ης Ιουλίου 1982 περί τροποποιήσεως τών κανονισμών (EOK) αριθ. 1038/82 καί (EOK) αριθ. 1040/82 όσον αφορά τούς όρους χρηματοδότησης τών αποστολών αποκορυφωμένου γάλακτος σέ σκόνη καί λιπαρών ουσιών γάλακτος στά πλαίσια τών προγραμμάτων επισιτιστικής βοήθειας σέ ορισμένες αναπτυσσόμενες χώρες καί σέ ορισμένους ειδικευμένους οργανισμούς  

Επίσημη Εφημερίδα αριθ. L 219 της 28/07/1982 σ. 0006 - 0007

***** ΚΑΝΟΝΙΣΜΟΣ (ΕΟΚ) αριθ. 2037/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως των κανονισμών (ΕΟΚ) αριθ. 1038/82 και (ΕΟΚ) αριθ. 1040/82 όσον αφορά τους όρους χρηματοδότησης των αποστολών αποκορυφωμένου γάλακτος σε σκόνη και λιπαρών ουσιών γάλακτος στα πλαίσια των προγραμμάτων επισιτιστικής βοήθειας σε ορισμένες αναπτυσσόμενες χώρες και ορισμένους ειδικευμένους οργανισμούς  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1037/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς (1), και τον κανονισμό (ΕΟΚ) αριθ. 1039/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια λιπαρών ουσιών γάλακτος, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς (2),  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1038/82 (3) προβλέπει τη χορήγηση στον Λίβανο 1 100 τόνων αποκορυφωμένου γάλακτος σε σκόνη, η χρηματοδότηση της οποίας γίνεται fob·  ότι ο κανονισμός (ΕΟΚ) αριθ. 1040/82 (4) προβλέπει τη χορήγηση στον Λίβανο 1 000 τόνων λιπαρών ουσιών γάλακτος, η χρηματοδότηση της οποίας γίνεται fob·  ότι ο Λίβανος ζήτησε η χρηματοδότηση των προαναφερθεισών χορηγήσεων να γίνει cif και όχι fob·  ότι, λόγω των πρόσφατων γεγονότων που συνέβησαν στη χώρα, θα πρέπει να δοθεί ευνοϊκή απάντηση στην αίτηση αυτή·  ότι είναι σκόπιμο, ως εκ τούτου, να τροποποιηθούν τα παραρτήματα των προαναφερθέντων κανονισμών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα των κανονισμών (ΕΟΚ) αριθ. 1038/82 και (ΕΟΚ) αριθ. 1040/82 τροποποιούνται όπως αναφέρεται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  K. OLESEN  (1) ΕΕ αριθ. L 120 της 1. 5. 1982, σ. 1.  (2) ΕΕ αριθ. L 120 της 1. 5. 1982, σ. 5.  (3) ΕΕ αριθ. L 120 της 1. 5. 1982, σ. 3.  (4) ΕΕ αριθ. L 120 της 1. 5. 1982, σ. 7.   ΠΑΡΑΡΤΗΜΑ  1.2.3.4 //   //   //   //   //   // Χώρα  // Χορηγηθείσες  ποσότητες  // Όροι χρηματοδότησης  //   //   //   //   // 1. Αποκορυφωμένο γάλα σε σκόνη  //   //   //   // Παράρτημα του κανονισμού (ΕΟΚ) αριθ. 1038/82  // Λίβανος  // 1 100 τόνοι  // Cif αντί fob  // 2. Βουτυρέλαιο  //   //   //   // Παράρτημα του κανονισμού (ΕΟΚ) αριθ. 1040/82  // Λίβανος  // 1 000 τόνοι  // Cif αντί fob  //   //   //   //